CELEX: 32004R1742
Language: lt
Date: 2004-10-07 00:00:00
Title: 2004 m. spalio 7 d. Komisijos reglamentas (EB) Nr. 1742/2004, iš dalies keičiantis Reglamentą (EEB) Nr. 2235/92, nustatantį pagalbos už šviežio pieno produktų suvartojimą Kanarų salose taikymo išsamias taisykles

8.10.2004   
            
            
               LT
            
            
               Europos Sąjungos oficialusis leidinys
            
            
               L 311/18
            
         
      KOMISIJOS REGLAMENTAS (EB) Nr. 1742/2004
   2004 m. spalio 7 d.
   iš dalies keičiantis Reglamentą (EEB) Nr. 2235/92, nustatantį pagalbos už šviežio pieno produktų suvartojimą Kanarų salose taikymo išsamias taisykles
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. birželio 28 d. Tarybos reglamentą (EB) Nr. 1454/2001, nustatantį specialias priemones tam tikriems Kanarų salų žemės ūkio produktams ir panaikinantį Reglamentą (EEB) Nr. 1601/92 (Poseican) (1), ypač į jo 8 straipsnio 2 dalį,
   kadangi:
   
               (1)
            
            
               Komisijos reglamento (EEB) Nr. 2235/92 (2) 1 straipsnio 1 dalyje numatyta, kad pagalba už Kanarų salose pagamintų žmonėms skirtų šviežio pieno produktų suvartojimą yra mokama 12 mėnesių, taikant 44 000 tonų nenugriebto pieno ribą.
            
         
               (2)
            
            
               Paskutiniai įvertinimai, kuriuos pateikė Ispanijos valdžios institucijos, rodo, kad 44 000 tonų suvartojimo riba artimoje ateityje gali būti viršyta. Todėl ši riba turėtų būti padidinta iki 50 000 tonų.
            
         
               (3)
            
            
               Reglamentas (EEB) Nr. 2235/92 turėtų būti atitinkamai iš dalies pakeistas.
            
         
               (4)
            
            
               Šiame reglamente numatytos priemonės atitinka Pieno ir pieno produktų valdymo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2235/92 1 straipsnio 1 dalyje „44 000 tonų“ yra pakeičiama į „50 000 tonų“.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. spalio 7 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 198, 2001 7 21, p. 45. Reglamentas su paskutiniais pakeitimais, padarytais Reglamentu (EB) Nr. 1782/2003 (OL L 270, 2003 10 21, p. 1).
   
      (2)  OL L 218, 1992 8 1, p. 105. Reglamentas su paskutiniais pakeitimais, padarytais Reglamentu (EB) Nr. 1400/98 (OL L 187, 1998 7 1, p. 54).